उम्मीद से सात गुना ज्यादा दाम मिला, हैंडल पर सोने से उकेरे गए शब्द
Tipu Sultan Sword Sold for Record-Breaking Price in London Auction लंदन में टीपू सुल्तान की 18वीं सदी में बनी तलवार 143 करोड़ रुपए में बिकी है। इसकी जानकारी निलामी कराने वाले ऑक्शन हाउस बोनहम्स ने दी है। रिपोर्ट्स में बताया गया है
लंदन में टीपू सुल्तान की 18वीं सदी में बनी तलवार 143 करोड़ रुपए में बिकी है। इसकी जानकारी नीलामी कराने वाले ऑक्शन हाउस बोनहम्स ने दी है। रिपोर्ट्स में बताया गया है कि नीलामी से मिलने वाली रकम उम्मीद से सात गुना ज्यादा है। वहीं, ये तलवार अब तक की सबसे महंगी बिकने वाली भारतीय और इस्लामिक ऑब्जेक्ट यानी वस्तु बन गई है।
ऑक्शन हाउस की साइट के मुताबिक तलवार को टीपू की हार के बाद उनके बेडरूम से निकाला गया था। ये तलवार टीपू सुल्तान के अहम हथियारों में शामिल थी। इसके हैंडल पर सोने से 'शासक की तलवार' लिखा हुआ है।
मुगलों ने जर्मन ब्लेड से प्रेरित होकर बनाई थी टीपू की तलवार
मुगलों के हथियार बनाने वालों ने टीपू की तलवार जर्मन ब्लेड देखकर बनाई थी। इसे 16वीं सदी में भारत भेजा गया था। तलवार के हैंडल पर सोने से शब्दों को उकेरा गया है। इसमें भगवान की पांच क्वालिटी बताई गई हैं। ऑक्शन हाउस के निमा साघार्ची ने बताया कि नीलामी के दौरान तलवार खरीदने के लिए लोगों के बीच काफी कॉम्पिटिशन देखने को मिला।
4 मई 1799 को टीपू सुल्तान की हार के बाद सेरिंगापाटम से उनके कई हथियारों को लूटा गया था। इनमें ये तलवार भी शामिल थी। ऑक्शन हाउस के मुताबिक टीपू की तलवार को ब्रिटिश आर्मी ऑफिसर मेजर जनरल डेविड बायर्ड को टोकन के तौर पर गिफ्ट किया गया था।
चीन के आखिरी राजा की घड़ी 51 करोड़ में बिकी 
टीपू सुल्तान की तलवार के अलावा एक दूसरी नीलामी में चीन के आखिरी राजा एसिन गिओरो पुई की घड़ी भी बेची गई है। इसे 51 करोड़ रुपए में खरीदा गया। रिपोर्ट में बताया गया कि इसे खरीदने वाला एशियाई मूल का व्यक्ति है, जो फोन के जरिए जुड़ा हुआ था।
घड़ी के बारे में कहा जाता है कि इसे पुई ने अपने रूसी दुभाषिए को गिफ्ट किया था। जिसे बाद में रूस में कैद कर लिया गया था। ये अब तक बिकी किसी भी राजा की सबसे महंगी घड़ी है। इससे पहले 2017 में वियतनाम के राजा बाओ दाई की घड़ी 41 करोड़ रुपए में बिकी थी।